标题：648年
中国纪年
648年，唐太宗文武大圣大广孝皇帝贞观二十二年
历史大事
太宗作《帝范》
贞观二十二年（六四八）正月，太宗撰成《帝范》十二篇，以赐太子。篇名为《君体》、《建亲》、《求贤》、《审官》、《纳谏》、《去谗》、《戒盈》、《崇俭》、《赏罚》、《务农》、《阅武》、《崇文》。又告太子应更求古之哲王以为师，戒奢去骄。
李百药卒
贞观二十二年（六四八）李百药卒。百药字重规，安平人，德林子，工文史。撰有《北齐书》。《北齐书》原名《齐书》，宋时加“北”，以与萧于显的《南齐书》区别。此书共五十卷。成书于贞观十年（六三六）。百药根据他父亲德林的旧稿，加以增补整理而成。作者多采用王劭《齐志》，文笔生动，并保留了当时的口语。本书在北宋以后散佚很多，后人取《北史》等补足，因此间有前后文不连贯及详略不等之处。但现存的十七篇原文保存了一些《北史》所没有的史料。仍有参考价值。
薛万彻等率军击高丽
贞观二十二年（六四八）二月，太宗诏以右武卫大将军薛万彻为青丘道行军大总管、右卫将军裴行方为副，带兵三万余人及楼船战舰，自莱州泛海击高丽。薛万彻以奇兵袭高丽大行城，与高丽兵万余人交战，杀死敌将所夫孙。乘胜进围泊汋城，高丽三万余人来援，薛万彻将其击退，攻拔泊汋城。万彻在军中任气不能下人，有人告之。裴行方亦言其怨望，李世勣也言其不当诛。太宗诏除籍徙边，会赦，还。 
结骨入朝
贞观二十二年（六四八）二月，结骨（汉时称坚昆，唐时又名黠戛斯，居住在阿尔泰山与杭爱山之间）酋长失钵屈阿栈前来朝唐。结骨国人体态高大，红发绿眼，从未与中国交往。唐朝以结骨之地设置坚昆都督府，以其酋长为都督，隶属燕然都护府。当时边境少数民族争相派遣使节到唐纳贡，新年开始，经常多达数百上千人。
松外蛮附唐
贞观二十二年（六四八）四月，唐太宗听从刘伯英的奏议，派梁建方统巴蜀十三州唐军击败松外诸少数民族，俘杀千余人，归附唐朝者前后有七十个部落，民户近二十万。梁建方以其酋长蒙和等人为县令，又招抚西洱河首领杨盛，杨盛也归降唐朝。
契丹首领曲据内附
贞观二十二年（六四八）四月，契丹首领曲据率部众归属唐朝。唐朝以其地设置玄州，隶属营州都督府。
阿史那贺鲁降唐
西突厥乙毗咄陆可汗以阿史那贺鲁为叶护（等于副可汗），乙毗咄陆奔吐火罗（今阿富汗）后，部落亡散，阿史那贺鲁率领数千帐归附唐朝。太宗把他们安置在庭州莫贺城，拜阿史那贺鲁为左骁卫将军。唐军进攻龟兹，阿史那贺鲁入朝，自请为唐军做向导引路。
王玄策破中天竺
印度在唐代叫天竺，分为东、西、南、北、中五天竺，中天竺最强，其它四天竺都臣属于它。贞观二十二年（六四八）五月，太子右卫率长史王玄策奉使天竺，诸国都派使向唐使朝贡。正值中天竺国王死，大臣阿罗那顺自立为王，发兵攻王玄策。玄策率领随从三十多人力战被俘。阿罗那顺将各国的朝贡物全部掠走。王玄策趁夜逃走，到达吐蕃西部边境，玄策以书征邻国兵，吐蕃派出一千二百人的精锐部队，泥婆罗（今尼泊尔）国派出七千人到达中天竺，王玄策与副帅蒋师仁带兵大破中天竺，将阿罗那顺及其妃、子俘虏，另外还俘虏了一万二千多人，迫降了五百八十多所城邑集落。
天竺方士造延年之药
贞观二十二年（六四八）王玄策自天竺归，带回天竺方士那逻迩娑婆寐来京，其人自言寿二百岁，有长生术，太宗深加礼数，馆之于金飚门内，使造延年之药，令兵部尚书崔敦礼监主之。所采奇药异石，不可称数。延历岁月而成，服之无效，后命回本国。
太宗修战船备攻高丽
贞观二十二年（六四八）七月，唐太宗准备趁高丽困弊时，于次年发兵三十万灭亡高丽，于是指令强伟在剑南道砍伐树木修造战船。巨船长达百尺，宽五十尺左右。这些船造好后顺江而下，自江、扬壮趣莱州。
慈恩寺建成
贞观二十二年（六四八）十二月，太子为生母文德皇后长孙氏作大慈恩寺成，在当时西京外城朱雀街东第三街，第十五坊（进昌坊），寺南临黄渠（寺今西安市南四公里）。乃度僧三百，请五十高僧入住。别建翻经院，请玄奘法师移居翻译，并任上座职。移居之日，太宗及皇太子、后妃等于安福门楼亲执香炉临送，观礼者数万人。迨至高宗永徽三年（六五二），玄奘又请于慈恩寺内建大雁塔，安置西域所将经象及舍利。
房玄龄卒
贞观二十二年（六四八）七月，房玄龄卒，终年七十岁。房玄龄从贞观四年起（六三0），任尚书左仆射，共任相十几年，制定开国各种制度，包括法律、礼仪；监修国史。病危时，上表劝谏太宗停止攻伐高丽。房玄龄跟随太宗三十二年，为一代名相。唐人将他与杜如晦合称为“房杜”。房玄龄卒，太宗废朝三天，册赠他为太尉、并州都督，谥为文昭，陪葬昭陵。
百姓苦造船之役
强伟等人奉命在剑南道督造战船，役及山獠。贞观二十二年（六四八），雅、邛、眉三个州的獠人造反。蜀人皆苦造船之役，太宗准许出钱雇潭州人修造。官府督办紧急，老百姓卖田宅子女都无法供给。谷价踊贵，剑外骚动，民不聊生。得到长孙知人奏报后，太宗敕令官府给潭州人庸钱。
回纥内乱，吐迷度被杀
回纥吐迷度之侄乌纥与其婶通奸，他和俱陆莫贺达官都是突厥车鼻可汗的女婿。他们策谋将吐迷度杀死后归附车鼻。乌纥趁夜袭击吐迷度，将他杀死。燕然副都护元礼臣派人诡称要拜乌纥为瀚海都督，乌纥亲往拜谢元礼臣，礼臣将他抓获后诛之，上报太宗。太宗担心回纥部落离散，派兵部尚书崔敦礼前去安抚。后俱罗勃入见唐太宗，太宗将他留在长安。太宗拜吐迷度之子、前左屯卫大将军婆闰为左骁卫大将军、大俟利发、瀚海都督。
唐置松漠府、饶乐府
贞观二十二年（六四八）十一月，契丹帅窟哥、奚帅可度者帅部落内属唐朝。唐朝以契丹为松漠府，以窟哥为都督，以他的别帅达稽等为峭落等九州，而以契丹辱纥主为刺史。以奚部为饶乐府，以可度者为都督，以他的别帅阿会等为弱水等五州，也以奚辱纥主为刺史。
唐发兵攻龟兹
贞观二十一年（六四七）十二月，唐借口龟兹侵掠邻国，太宗命阿史那社尔、契苾何力、郭孝恪等统兵击龟兹。第二年九月，阿史那社尔破处月、处密二部，迫降其百姓。十月，阿史那社尔引兵从焉耆西趋龟兹北部边境，焉耆王薛婆阿那支弃城逃奔龟兹，阿史那社尔追击并将他斩首。立先那准为焉耆王。龟兹守将纷纷弃城逃跑，龟兹国王诃利布失毕带兵五万人抵抗，被唐军击败。十二月，阿史那社尔攻克龟兹国王据守的都城，由郭孝恪驻守。布失毕逃走占据拨换城。贞观二十二年（六四八）闰十二月，阿史那社尔攻拔拨换城，擒获布失毕。龟兹人又引来西突厥兵马袭击龟兹都城，郭孝恪阵亡，经激战击退龟兹、西突厥联兵。阿史那社尔先后攻破五座大城，七百多座城归附唐朝，获得几万人。阿史那社尔立龟兹王的弟弟叶护为王，勒石记功后返回。
通鉴记载
太宗文武大圣大广孝皇帝下之上贞观二十二年（戊申，公元六四八年） 
春，正月，己丑，上作《帝范》十二篇以赐太子，曰《君体》、《建亲》、《求贤》、《审官》、《纳谏》、《去谗》、《戒盈》、《崇俭》、《赏罚》、《务农》、《阅武》、《崇文》；且曰：“修身治国，备在其中。一旦不讳，更无所言矣。”又曰：“汝当更求古之哲王以为师，如吾，不足法也。夫取法于上，仅得其中；取法于中，不免为下。吾居位已来，不善多矣，锦绣珠玉不绝于前，宫室台榭屡有兴作，犬马鹰隼无远不致，行游四方，供顿烦劳，此皆吾之深过，勿以为是而法之。顾我弘济苍生，其益多；肇造区夏，其功大。益多损少，故人不怨；功大过微，故业不堕；然比之尽美尽善，固多愧矣。汝无我之功或而承我之富贵，竭力为善，则国家仅安；骄惰奢纵，则一身不保。且成迟败速者，国也；失易得难者，位也；可不惜哉！可不惜哉！” 
中书令兼右庶子马周病，上亲为调药，使太子临问；庚寅，薨。 
戊戌，上幸骊山温汤。 
己亥，以中书舍人崔仁师为中书侍郎，参知机务。 
新罗王金善德卒，以善德妹真德为柱国，封乐浪郡王，遣使册命。 
丙午，诏以右武卫大将军薛万彻为青丘道行军大总管，右卫将军裴行方副之，将兵三万馀人及楼船战舰自莱州泛海以击高丽。 
长孙无忌检校中书令、知尚书门下省事。 
戊申，上还宫。结骨自古未通中国，闻铁勒诸部皆服，二月，其俟利发失钵屈阿栈入朝。其国人皆长大，赤发绿睛，有黑发者以为不祥。上宴之于天成殿，谓侍臣曰：“昔渭桥斩三突厥首，自谓功多，今斯人在席，更不以为怪邪！”失钵屈阿栈请除一官，“执笏而归，诚百世之幸。”戊午，以结骨为坚昆都督府，以失钵屈阿栈为右屯卫大将军、坚昆都督，隶燕然都护。又以阿史德时健俟斤部落置祁连州，隶灵州都督。 
是时四夷大小君长争遣使入献见，道路不绝，每元正朝贺，常数百千人。辛酉，上引见诸胡使者，谓侍臣曰：“汉武帝穷兵三十馀年，疲弊中国，所获无几；岂如今日绥之以德，使穷发之地尽为编户乎！” 
上营玉华宫，务令俭约，惟所居殿覆以瓦，馀皆茅茨；然备设太子宫、百司，苞山络野，所费已巨亿计。乙亥，上行幸玉华宫；己卯，畋于华原。 
中书侍郎崔仁师坐有伏阁自诉者，仁师不奏，除名，流连州。 
三月，己丑，分瀚海都督俱罗勃部置烛龙州。 
甲午，上谓侍臣曰：“朕少长兵间，颇能料敌；今昆丘行师，处月、处密二部及龟兹用事者羯猎颠、那利每怀首鼠，必先授首，弩失毕其次也。” 
庚子，隋萧后卒。诏复其位号，谥曰愍；使三品护葬，备卤簿仪卫，送至江都，与炀帝合葬。 
充容长城徐惠以上东征高丽，西讨龟兹，翠微、玉华，营缮相继，又服玩颇华靡，上疏谏，其略曰：“以有尽之农功，填无穷之巨浪；图未获之他众，丧已成之我军。昔秦皇并吞六国，反速危亡之基，晋武奄有三方，翻成覆败之业；岂非矜功恃大，弃德轻邦，图利忘危，肆情纵欲之所致乎！是知地广非常安之术，人劳乃易乱之源也。”又曰：“虽复茅茨示约，犹兴木石之疲，和雇取人，不无烦扰之弊。”又曰：“珍玩伎巧，乃丧国之斧斤；珠玉锦绣，实迷心之鸩毒。”又曰：“作法于俭，犹恐其奢；作法于奢，何以制后！”上善其言，甚礼重之。 
夏，四月，丁巳，右武候将军梁建方击松外蛮，破之。 
初，巂州都督刘伯英上言：“松外诸蛮暂降复叛，请出师讨之，以通西洱、天竺之道。”敕建方发巴蜀十二州兵讨之。蛮酋双舍帅众拒战，建方击败之，杀获千馀人。群蛮震慑，亡窜山谷。建方分遣使者谕以利害，皆来归附，前后至者七十部，户十万九千三百，建方署其酋长蒙和等为县令，各统所部，莫不感悦。因遣使诣西洱河，其帅杨盛大骇，具船将遁，使者晓谕以威信，盛遂请降。其地有杨、李、赵、董等数十姓，各据一州，大者六百，小者二、三百户，无大君长，不相统壹，语虽小讹，其生业、风俗，大略与中国同，自云本皆华人，其所异者以十二月为岁首。 
己未，契丹辱纥主曲据帅众内附。以其地置玄州，以曲据为刺史，隶营州都督府。 
甲子，乌胡镇将古神感将兵浮海击高丽，遇高丽步骑五千，战于易山，破之。其夜，高丽万馀人袭神感船，神感设伏，又破之而还。初，西突厥乙毘咄陆可汗以阿史那贺鲁为叶护，居多逻斯水，在西州北千五百里，统处月、处密、始苏、歌逻禄、失毕五姓之众。乙毘咄陆奔吐火罗，乙毘射匮可汗遣兵迫逐之，部落亡散。乙亥，贺鲁帅其馀众数千帐内属，诏处之于庭州莫贺城，拜左骁卫将军。贺鲁闻唐兵讨龟兹，请为乡导，仍从数十骑入朝。上以为昆丘道行军总管，厚宴赐而遣之。 
五月，庚子，右卫率长史王玄策击帝那伏帝王阿罗那顺，大破之。 
初，中天竺王尸罗逸多兵最强，四天竺皆臣之，玄策奉使至天竺，诸国皆遣使入贡。会尸罗逸多卒，国中大乱，其臣阿罗那顺自立，发胡兵攻玄策；玄策帅从者三十人与战，力不敌，悉为所擒，阿罗那顺尽掠诸国贡物。玄策脱身宵遁，抵吐蕃西境，以书征邻国兵，吐蕃遣精锐千二百人、泥婆国遣七千馀骑赴之。玄策与其副蒋师仁帅二国之兵，进至中天竺所居茶馎和罗城，连战三日，大破之，斩首三千馀级，赴水溺死者且万人。阿罗那顺弃城走，更收馀众，还与师仁战；又破之，擒阿罗那顺。馀众奉其妃及王子，阻乾陀卫江，师仁进击之，众溃，获其妃及王子，虏男女万二千人。于是天竺响震，城邑聚落降者五百八十馀所，俘阿罗那顺以归。以玄策为朝散大夫。 
六月，乙丑，以白别部为居延州。 
癸酉，特进宋公萧瑀卒，太常议谥曰“德”，尚书议谥曰“肃”。上曰：“谥者，行之迹，当得其实，可谥曰贞褊公。”子锐嗣，尚上女襄城公主。上欲为之营第，公主固辞，曰：“妇事舅姑，当朝夕侍侧，若居别第，所阙多矣。”上乃命即瑀第而营之。 
上以高丽困弊，议以明年发三十万众，一举灭之。或以为大军东征，须备经岁之粮，非畜乘所能载，宜具舟舰为水运。隋末剑南独无寇盗，属者辽东之役，剑南复不预及，其百姓富庶，宜使之造舟舰。上从之。秋，七月，遣右领左右府长史强伟于剑南道伐木造舟舰，大者或长百尺，其广半之。别遣使行水道，自巫峡抵江、扬，趣莱州。 
庚寅，西突厥相屈利啜请帅所部从讨龟兹。 
初，左武卫将军武连县公武安李君羡直玄武门，时太白屡昼见，太史占云：“女主昌。”民间又传《秘记》云：“唐三世之后，女主武王代有天下。”上恶之。会与诸武臣宴宫中，行酒令，使各言小名。君羡自言名五娘，上愕然，因笑曰：“何物女子，乃尔勇健！”又以君羡官称封邑皆有“武”字，深恶之，后出为华州刺史。有布衣员道信，自言能绝粒，晓佛法，君羡深敬信之，数相从，屏人语。御史奏君羡与妖人交通，谋不轨。壬辰，君羡坐诛，籍没其家。 
上密问太史令李淳风：“《秘记》所云，信有之乎？”对曰：“臣仰稽天象，俯察历数，其人已在陛下宫中，为亲属，自今不过三十年，当王天下，杀唐子孙殆尽，其兆既成矣。”上曰：“疑似者尽杀之，何如？”对曰：“天之所命，人不能违也。王者不死，徒多杀无辜。且自今以往三十年，其人已老，庶几颇有慈心，为祸或浅。今借使得而杀之，天或生壮者肆其怨毒，恐陛下子孙，无遗类矣。”上乃止。 
司空梁文昭公房玄龄留守京师，疾笃，上微赴玉华宫，肩舆入殿，至御座侧乃下，相对流涕，因留宫下，闻其小愈则喜形于色，加剧则忧悴。玄龄谓诸子曰：“吾受主上厚恩，今天下无事，唯东征未已，群臣莫敢谏，吾知而不言，死有馀责。”乃上表谏，以为：“《老子》曰：‘知足不辱，知止不殆。’陛下功名威德亦可足矣，拓地开疆亦可止矣。且陛下每决一重囚，必令三覆五奏，进素膳，止音乐者，重人命也。今驱无罪之士卒，委之锋刃之下，使肝脑涂地，独不足愍乎！向使高丽违失臣节，诛之可也；侵扰百姓，灭之可也；他日能为中国患，除之可也。今无此三条而坐烦中国，内为前代雪耻，外为新罗报仇，岂非所存者小，所损者太乎！愿陛下许高丽自新，焚陵波之船，罢应募之众，自然华、夷庆赖，远肃迩安。臣旦夕入地，傥蒙录此哀鸣，死且不朽！”玄龄之遗爱尚上女高阳公主，上谓公主曰：“彼病笃如此，尚能忧我国家。”上自临视，握手与诀，悲不自胜。癸卯，薨。 
柳芳曰：玄龄佐太宗定天下，及终相位，凡三十二年，天下号为贤相；然无迹可寻，德亦至矣。故太宗定祸乱而房、杜不言功，王、魏善谏诤而房、杜让其贤，英、卫善将兵而房、杜行其道，理致太平，善归人主。为唐宗臣，宜哉！ 
八月，己酉朔，日有食之。 
丁丑，敕越州都督府及婺、洪等州造海船及双舫千一百艘。 
辛未，遣左领军大将军执失思力出金山道击薛延陀馀寇。 
九月，庚辰，昆丘道行军大总管阿史那社尔击处月、外密，破之，馀众悉降。 
癸未，薛万彻等伐高丽还。万彻在军中，使气陵物，裴行方奏其怨望，坐除名，流象州。 
己丑，新罗奏为百济所攻，破其十三城。 
己亥，以黄门侍郎褚遂良为中书令。 
强伟等发民造船，役及山獠，雅、邛、眉三州獠反。壬寅，遣茂州都督张士贵、右卫将军梁建方发陇右、峡中兵二万馀人以击之。蜀人苦造船之役，或乞输直雇潭州人造船；上许之。州县督迫严急，民至卖田宅、鬻子女不能供，谷价踊贵，剑外骚然。上闻之，遣司农少卿长孙知人驰驿往视之。知人奏称：“蜀人脆弱，不耐劳剧。大船一艘，庸绢二千二百三十六匹。山谷已伐之木，挽曳未毕，复征船庸，二事并集，民不能堪，宜加存养。”上乃敕潭州船庸皆从官给。 
冬，十月，癸丑，车驾还京师。 
回纥吐迷度兄子乌纥蒸其叔母。乌纥与俱陆莫贺达官俱罗勃，皆突厥车鼻可汗之婿也，相与谋杀吐迷度以归车鼻。乌纥夜引十馀骑袭吐迷度，杀之。燕然副都护元礼臣使人诱乌纥，许奏以为瀚海都督，乌纥轻骑诣礼臣谢，礼臣执而斩之，以闻。上恐回纥部落离散，遣兵部尚书崔敦礼往安抚之。久之，俱罗勃入见，上留之不遣。 
阿史那社尔既破处月、处密，引兵自焉耆之西趋龟兹北境，分兵为五道，出其不意，焉耆王薛婆阿那支弃城奔龟兹，保其东境。社尔遣兵追击，擒而斩之，立其从父弟先那准为焉耆王，使修职贡。龟兹大震，守将多弃城走。社尔进屯碛口，去其都城三百里，遣伊州刺史韩威帅千馀骑为前锋，骁卫将军曹继叔次之。至多褐城，龟兹王诃利布失毕、其相那利、羯猎颠帅众五万拒战。锋刃甫接，威引兵伪遁，龟兹悉众追之，行三十里，与继叔军合。龟兹惧，将却，继叔乘之，龟兹大败，逐北八十里。 
甲戌，以回纥吐迷度子翊左郎将婆闰为左骁卫大将军、大俟利发、瀚海都督。 
十一月，庚子，契丹帅窟哥、奚帅可度者并帅所部内属。以契丹部为松漠府，以窟哥为都督；又以其别帅达稽等部为峭落等九州，各以其辱纥主为刺史。以奚部为饶乐府，以可度者为都督；又以其别帅阿会等部为弱水等五州，亦各以其辱纥主为刺史。辛丑，置东夷校尉官于营州。 
十二月，庚午，太子为文德皇后作大慈恩寺成。 
龟兹王布失毕既败，走保都城，阿史那社尔进军逼之，布失毕轻骑西走。社尔拔其城，使安西都护郭孝恪守之。沙州刺史苏海政、尚辇奉御薛万备帅精骑追布失毕，行六百里，布失毕窘急，保拨换城，社尔进军攻之四旬，闰月，丁丑，拔之，擒布失毕及羯猎颠。那利脱身走，潜引西突厥之众并其国兵万馀人，袭击孝恪。孝恪营于城外，龟兹人或告之，孝恪不以为意。那利奄至，孝恪帅所部千馀人将入城，那利之众已登城矣。城中降胡与之相应，共击孝恪，矢刃如雨。孝恪不能敌，将复出，死于西门。城中大扰，仓部郎中崔义超召募得二百人，卫军资财物，与龟兹战于城中，曹继叔、韩威亦营于城外，自城西北隅击之。那利经宿乃退，斩首三千馀级，城中始定。后旬馀日，那利复引山北龟兹万馀人趣都城，继叔逆击，大破之，斩首八千级。那利单骑走，龟兹人执之，以诣军门。 
阿史那社尔前后破其大城五，遣左卫郎将权祗甫诣诸城，开示祸福，皆相帅请降，凡得七百馀城，虏男女数万口。社尔乃召其父老，宣国威灵，谕以伐罪之意，立其王之弟叶护为主，龟兹人大喜。西域震骇，西突厥、于阗、安国争馈驼马军粮，社尔勒石纪功而还。 
戊寅，以昆丘道行军总管、左骁卫将军阿史那贺鲁为泥伏沙钵罗叶护，赐以鼓纛，使招讨西突厥之未服者。 
癸未，新罗相金春秋及其子文王入见。春秋，真德之弟也。上以春秋为特进，文王为左武卫将军。春秋请改章服从中国，内出冬服赐之。